آذربایجان عالی باش کوماندانینا (آذربایجان پرزیدنتی) یئنی صلاحیت لر وئریلیر.
آپا-نین معلوماتینا گؤره، گلن هفته مم-این مدافعه، تهلوکهسیزلیک و کورروپسییا ایله موباریزه کومیتهسینده بونونلا باغلی «مدافعه حاقیندا» قانونون ۵-جی ماددهسینین آلتینجی بندینه علاوهلر لاییحهسی موذاکیره ائدیلهجک.
لاییحهیه اساساً، آذربایجان عالی باش کوماندانی (آذربایجان پرزیدنتی) سلاحلی قوهلرین حربی مکتب لرینی، عالی مکتبلرین حربی کافئدرالارینی و علمی تدقیقات تشکیلاتلارینی یارادیب و لغو ائتمه صلاحیتی ایله یاناشی، سلاحلی قوهلرین علمی موسیسه و تشکیلاتلارینی یاراتما، یاخود لغو ائتمه سصاحیتینه ده مالیک اولاجاق.
لاییحهنی شرح ائدن کومیته عضوو میلت وکیلی زاهید اوروج آپا-یا بیلدیریب کی، قانوندا عالی باش کوماندانین صلاحیتلرینده میللی مجلیسه حربی دوکترینانین تقدیم اولونماسی، سلاحلارین و حربی تئکنیکانین اینکیشافینین دؤلت پروگراملارینین ترتیب اولونماسی، میللی مجلیسین راضیلیغی ایله محاربه اعلان ائتمه، یاخود سوله باغلاما و س. وار: «بونونلا یاناشی، عالی باش کوماندانین حربی مکتب لری، عالی مکتب لرین حربی کافئدرالارینی و علمی تدقیقات تشکیلاتلارینی یارادیب و لغو ائتمه صلاحیتی صلاحیت لرینین ده اولدوغونو نظره آلینیب، یوخاریداکی تکلیف ایرلی سورولوب».
لاییحه سئنتیابرین ۱۲-ده کومیته ایجلاسیندا موذاکیرهیه چیخاریلاجاق.
azb_Arab azb_Arab azb_Arab azb_Arab azb_Arab